Paavo Pirilä

Paavo Werner Pirilä (16. kesäkuuta 1883 Teisko – 31. elokuuta 1957 Tuusula) oli suomalainen lääkäri ja Helsingin yliopiston professori.Otavan Iso tietosanakirja, osa 6, p. 1271. Otava 1967.

Pirilä valmistui ylioppilaaksi 1903, lääketieteen kandidaatiksi 1906, lisensiaatiksi 1910 ja väitteli syfilistutkimuksen alalta, kupan primaarihaavan histologiasta, tohtoriksi vuonna 1914.

Pirilä toimi aluksi Helsingin kaupungin palveluksessa yleisen sairaalan ihotautiosaston apulaislääkärinä 1911–1913 ja Helsingin kaupungin terveystoimen apulaislääkärinä 1913–1915 sekä Töölön ylimääräisen veneeristen tautien sairaalan ylilääkärinä 1916–1921. Hän hoiti Helsingin yliopistossa iho- ja veneeristen tautien professorin virkaa 1918–1919 ja 1925 ja antoi yliopiston iho- ja sukupuolitautien opetusta 1929–1936.Kuka kukin oli. Wikiaineisto. Helsingin yliopiston syfilidologian dosentuuria hän hoiti 1916–1922 ja 1936–1943 sekä toimi iho- ja sukupuolitautiopin vt. professorina 1941–1942, varsinaisena professorina 1943–1951.  

Luottamustehtäviä Pirilällä oli muun muassa Lääkintöhallituksen tieteellisen neuvoston jäsenyys 1943–1945 ja Pohjoismaisen ihotautilääkäriyhdistyksen hallituksen jäsenyys 1943–1953.

Pirilän ja hänen puolisonsa Anni Siviä o.s. Ikosen poika Veikko Pirilä seurasi isänsä jälkiä iho- ja sukupuolitautien lääkärinä ja professorina.

 Lähteet 

 Kirjallisuutta 


Luokka:Suomalaiset lääkärit
Luokka:Helsingin yliopiston professorit
Luokka:Suomalaiset professorit
Luokka:Vuonna 1883 syntyneet
Luokka:Vuonna 1957 kuolleet